OGASUN ETA FINANTZAKO SAILBURUAK (Gatzagaetxebarria Bastida) (EAJ, 2014-02-07):
Eskerrik asko legebiltzarburu andrea. Eskerrik asko Maneiro jauna.
Zuk aipatu duzun moduan zure interpelazioan, Jaurlaritza lanean dago 2013ko irailaren 26an Ganbara honek iruzur fiskalari buruzko proposamen instituzionala betetzeko.
Aipatu nuen moduan, erabaki instituzional horretan ardatz bi daude. Alde batetik, iruzur fiskalaren aurkako batzorde bat osatzea. Batzorde hori osatuta dago eta sortu zen Zerga Koordinazioaren Organoaren barruan 2013ko urrian.
Ondo aipatu duzun moduan nire aurreko hitzaldi bat hartuz, azaroan zehar lau instituzioak –hiru foru aldundiak eta Eusko Jaurlaritzak– beraien ordezkari teknikoak izendatu zituzten batzorde horretarako. Abenduan, batzorde hori bildu da. Urtarrilean ere eta bere lana egiten ari dira.
Jakingo duzun moduan, pertsonal espezializatua da. Ikuskaritza lanetan oso jende prestatua eta itxaron behar dugu lana egiten ari direlako esan dizudan moduan, bai abenduan, bai urtarrilean. Eta hurrengo asteetan ere jakin dugun moduan, beraien artean jarraitzen dute lanean baina beste batzarren bat edukitzeko ari dira. Eta hori betetzen ari gara.
Uste dut garrantzitsua dela zeuk ere, UPyDko ordezkari moduan, onartu zenuten erabaki proposamen hori eta Jaurlaritza ahalegin guztiak dago egiten bere konpetentzien arabera betetzeko erabaki instituzional hori esan dizkizudan arrazoiengatik.
Bigarrena. Iruzur Fiskalaren Aurkako Plana eduki batzuk dauzka, ipinita dauden moduan hor: Ze jardunbide, ze aurreikuspen, ze arau eta…
...edukin batzuk dauka, ipinita dauden moduan hor. Ze jardunbide, ze aurrikuspen, ze arau eta ze ikuspegi hartu behar dan ekiditeko iruzur fiskala. Eta gai horretan lanean ari dira hiru foru aldundiak Eusko Jaurlaritzarekin batera.
Eta uste dugu lan horrek etekin bat eukiko duela, emaitza batzuk eta fruitu batzuk agertuko direla hurrengo denboretan. Uste dugu izango dela hemendik denbora labur batera hiru foru aldundiak eta Jaurlaritzak adostuko dutela.
Baina aipatu nahi dizut Maneiro jauna, lan teknikoa errespetatu behar dogula ere, jende oso aditua da, foru aldundietako iruzur fiskalen aurkako arduradun nagusiak dira, bertako zerbitzu buruak dira eta horretan jende prestatua. Eta guk horretan ere ipinita daukagu Jaurlaritzako zerbitzu buru bat, langile publiko bat, eta horretan lanean ari dira eta uste dot horrek laster emaitzak emango duela.
Beste aldetik badakizu ere foru aldundi bakoitzak urteko iruzur fiskalaren aurkako plana ere aurkezten duela. Eta hori partekatu egin behar dugu, bateratu eta iruzur fiskalari buruzko egitasmo bateratu bat egin behar dogula. Ba ipini dezagun balantzan gai garrantzitsu bezala elkarlan honen fruituz agertuko dela egitasmo bateratu hori.
Gero bigarren gaia aipatu duzu eta horrek zerikusia dauka lau instituzioen arteko elkartrukatzeko informazioa fiskalidade arloan. Elkarlana hor dago eta erabakiak esaten daben moduan eta jakin dogun moduan hiru foru aldundiak lanean egon dira azkenengo hileetan, beraien lan teknikoak. Eta guk onartutako erabakiak esaten daben moduan elkarlan hori eta lankidetza hitzarmen hori sinatu behar dute beraien artean hiru foru aldundiek.
Eta dakigun informazio zuzena da hiru foru aldundiek nahiko aurreratuta daukatela beraien lanak eta epe laburrera ere beraien artean informazio trukatzeko sistema egonkor hori lan hitzarmen horretan edukiko dala eta honela jakin dogu eta hemendik epe laburrera onartzeko moduan daude hiru foru aldundiak.
Eta baita ere erabakiak aipatzen zuen moduan, hiru foru aldundiek beraien artean zergen datu bat zuten interkonexio denbora edo garai errealean egiteko. Hori ere betetzeko dago. Hartuta eredua Itun Ekonomikoaren Batzorde Mistoan 2007ko akordioan ipinitako ildotik joanda. Eta gero 2011ko maiatzean, Gipuzkoako Foru Aldundiak, Estatuko Zerga Agentziarekin hitzartutako hitzarmen horretan ipintzen ziren esparru biak ere.
Hau da, alde batetik, interkonexioa garai errealean, eta beste batetik ere elkar trukatzeko (...) baxuen zergen informazioa. Hori ere jakin izan dugun moduan hiru foru aldundietatik nahiko aurreratuta dago eta uste dugu epe labur batera horrek bere emaitzak eta bere fruituak edukiko dituela.
Gero aipatu duzu beste balorazio politiko batzuk eta badakizu Alderdi Jeltzaleak eta UPyDk ikuspegi ezberdinak daukaguzela, nola eratu gure esparru instituzionala eta gure erkidegoaren barne antolaketa eta fiskalitatea. Non kokatuta egon behar den, Estatutuaren arabera, Lurralde Historikoaren Legean ere ikuspegi oso ezberdinak dauzkagu.
Eta gero aipatu duzunean ere iruzur fiskalaren aurkako politika, ni hor ez nator bat zurekin, uste dugulako azken urteetan hiru Foru Aldundiak, eta hor daude hiru foru aldundietako Ogasun aldunek emandako ebaluaketa publikoak zelako neurriak eta ze ondorio eduki diren urte bakoitzean iruzur fiskalaren aurkako politikaren ondorioz egindako eta lortutako diru bilketak.
Ikuspegi ezberdinak dauzkagu Unión, Progreso y Democracia eta Euzko Alderdi Jeltzaleak. Baina beno gaiaren eta interpelazioaren ildo nagusiak ez doaz hortik. Uste dut honekin erantzun egiten dudala zuk eskatutako informazioari.
Eskerrik asko.